มีประจำเดือนช่วงวันที่31-1 ทุกเดือนค่ะ มีอะไรกับแฟนวันที่9 ป้องกันค่ะ แต่ด้วยความกลัวท้องเลยทานยาคุมฉุกเฉินไปค่ะ หลังจากนั้น1อาทิตย์มีลิ่มเลือดออกมานิดนึงค่ะ แล้ววันนี้ลองเช็คว่าท้องไหม มันขึ้นว่าไม่ท้องค่ะ ที่ประจำเดือนยังไม่มาเป็นเพราะยาคุมฉุกเฉินใช่ไหมคะ ประจำเดือนเลยเลื่อน+เครียดด้วยค่ะ
สวัสดีค่ะ การมีเลือดออกหลังการใช้ยาคุมฉุกเฉินประมาณ 1-2 สัปดาห์ อาจจะเป็นผลข้างเคียงจากยาได้ ไม่ได้บ่งบอกว่ายาได้ผลหรือไม่ และประจำเดือนคลาดเคลื่อนนั้นก็อาจจะเกิดจากผลข้างเคียงยาได้ค่ะแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก